open-index/open-wikipedia-markdown huggingface dataset:
Foramen mandibulae

***Foramen mandibulae*** er ein foramen på den indre overflata av underkjevegreina, den bakovervendte og vinkelrett orienterte delen av underkjeven, der delar av underkjevenerva og nokre blodårer passerer.

## Innhald
Underkjevenerva er ein av tre utgreiningar frå trillingnerva (CN V), og den einaste greina med motorisk innervasjon.

Den eine greina, *[[nervus alveolaris inferior|n. alveolaris inferior]]*, saman med *[[arteria alveolaris inferior|a. alveolaris inferior]]*, passerer *foramen mandibulae* gjennom kroppen av mandibularkanalen før den går ut av *[[foramen mentale]]* på framsida av underkjeven, der nerva er kjent som *[[nervus mentalis|n. mentalis]]*.

Desse nervane gjev sensorisk innervasjon til dei nedre tennene, samt den nedre leppa og delar av huda i det nedre andletet.

## Kantstruktur
Det finst to distinkte anatomiske former på kanten av *foramen mandibulae*:
* Den vanlegaste forma er V-forma med ei grop som delar dei fremre og bakre delane.
* Den andre forma er horisontal og oval, og manglar denne gropa. Kanten er horisontalt retta og oval, og den fremre og bakre delen er samankopla.

## Fleire bilete

Fil:Gray177.png|Den indre overflata av underkjeven sett frå sida. *Foramen mandibulae* er synleg til venstre.
Fil:Gray310.png|Artikulasjonar i underkjeven
Fil:Slide6oooo.JPG|*Foramen mandibulae*


## Kjelder

**Denne artikkelen bygger på «[[:en:Mandibular foramen|Mandibular foramen]]» frå ,  den 26. februar 2015.*
Foramen mastoideum

***Foramen mastoideum*** er ein stor foramen i den bakre grensa av tinningbeinet. Den er gjennombora av ei vene, *[[vena emissaria|v. emissaria]]*, og ei lita grein av *[[arteria occipitalis|a. occipitalis]]* kalla *[[arteria meningea posterior|a. meningea posterior]]*, som går til senehinna.

## Variasjonar
Storleiken og posisjonen til *foramen mastoideum* varierer. Den ligg stundom i bakhovudbeinet, eller i suturen mellom tinningbeinet og bakhovudbeinet. Den kan òg vere fråverande.

## Fleire bilete

Fil:Gray193.png|Øvre overflate av skallebasis. Tinningbeinet er merka i rosa, og *foramen mastoideum* er merka til venstre som nummer to frå botn.
Fil:Gray187.png|Indre overflate av skallebasis sett frå undersida.


## Kjelder


**Denne artikkelen bygger på «[[:en:Mastoid foramen|Mastoid foramen]]» frå ,  den 26. februar 2015.*
Nedre orbitarand

Den **nedre orbitaranden** (latin *margo infraorbitalis*) er den nedre randen i augehola. Den er samansett av kinnbeinet og overkjevebeinet, der den dannar eit skille mellom den fremre og bakre overflata av *[[corpus maxillae]]*. Den verkar som eit festepunkt for *[[musculus levator labii superioris|m. levator labii superioris]]*.

## Kjelder

**Denne artikkelen bygger på «[[:en:Infraorbital margin|Infraorbital margin]]» frå ,  den 26. februar 2015.*
Lars Gunnar Lingås

**Lars Gunnar Lingås** () er dosent i yrkesetikk og vegleiing ved Høgskolen i Buskerud og Vestfold. Han vart utdanna sosionom i 1973, og har filosofisk doktorgrad frå Göteborgs Universitet 1993 på ei avhandling om etikk i sosialt arbeid. Han har vore ein aktiv organisasjonsleiar og faglitterær skribent,

Aktiv studentpolitikar i sin ungdom. Lektor i sosialt arbeid ved Den Sociale Højskole i København og Roskilde Universitetscenter 1974–78. Utgreiar i Sosialdepartementet 1978-80. Diverse tillitsverv i Norsk Sosionomforbund 1981–1987 og tilsett i Bærum kommune i same periode. Fagleg sekretær i Norsk Sosionomforbund 1987-90 med ansvar for yrkesetisk arbeid og sosialfaglege utviklingsprosjekt. Redaksjonsjef for helse- og sosialfagavdelinga i Universitetsforlaget 1991–92. Han var generalsekretær i Human-Etisk Forbund 1993–1997, og deltok då aktivt i arbeidet for dialog mellom religionar og livssyn i Noreg, og han var ein av initiativtakarane til å opprette Samarbeidsrådet for trus- og livsynsamfunn.

Mykje brukt foredragshaldar og aktiv faglitterær forfattar, Busett i Holmestrand. Har gitt ut ei rekkje fagbøker innan områda etikk, yrkesetikk, pedagogikk og sosialt arbeid.

Kommunepolitikar i Holmestrand 1999-2007 for Arbeidarpartiet. Styreleiar for Stiftelsen Hvite busser til Auschwitz 2005-2007. Medlem av Nansenskolens Råd 1992-2008 og nestleiar i styret for Nansen Dialogue Network 2006-2008.

Leiar i Holmestrand Petanqueklubb sidan 2014.

## Kjelder

**Denne artikkelen bygger på «[[:nb:Lars Gunnar Lingås|Lars Gunnar Lingås]]» frå ,  den 27. februar 2015.*
My Prayer

«**My Prayer**» er ein popsong frå 1939 av salongfiolinist Georges Boulanger med tekst av Jimmy Kennedy. Han vart skriven av Boulanger med tittelen «Avant de Mourir» i 1926. Teksten til denne versjonen vart skriven av Kennedy i 1939. Glenn Miller spelte inn songen det året og nådde andreplassen på singellista og versjonen til The Ink Spots med Bill Kenny nådde tredjeplassen same året. Han har blitt spelt inn mange gonger sidan den gong, men den største hitversjonen vart spelt inn i 1956 av The Platters. Denne versjonen nådde førsteplassen på lista og var med i filmen *[[filmen The Curious Case of Benjamin Button|The Curious Case of Benjamin Button]]* i 2008 og filmen *[[filmen Mischief|Mischief]]* i 1985. *Billboard* rangerte denne versjonen på fjerdeplassen for 1956. The Ink Spots-versjonen av songen vart nytta i filmen Malcolm X i 1992. Songen vart òg ein tango på italiensk av Norma Bruni og Cinico Angelini-orkesteret (1940), «Sì, voglio vivere ancor!".

## Innspelingar
*Franck Pourcel (1958)

*Ambrose
*Chet Atkins
*Pat Boone
*Dee Dee Bridgewater
*Solomon Burke (1973)
*Glen Campbell
*Vikki Carr
*Frank Chacksfield
*Harry Connick Jr. (2004)
*Ray Conniff
*Mike Brant (1972)
*Johnny Desmond
*Jimmy Dorsey
*Shelley Fabares (1965)
*Narvel Felts (1976)
*Ella Fitzgerald
*The Four Seasons
*Roy Hamilton
*Lionel Hampton
*Chick Henderson
*Engelbert Humperdinck
*Leslie (Hutch) Hutchinson
*Jack Hylton
*The Ink Spots med Bill Kenny (1939)
*Jay and the Americans (1969)
*Tom Jones (1967)
*Bert Kaempfert
*Gene Krupa
*Brenda Lee
*Joe Longthorne
*Joe Loss
*Vera Lynn
*Johnny Maestro & The Brooklyn Bridge
*Mantovani (1971)
*Dean Martin
*Gerry Monroe
*Wayne Newton
*Eva Olmerová (1968)
*Roy Orbison
*Patti Page
*Esther Phillips
*Gene Pitney
*P.J. Proby (1964)
*Sue Raney - *Songs for A Raney Day* (2010)
*The Righteous Brothers
*Edna Savage (1956)
*Rosita Serrano. Tysk versjon av Curth Flatow kalla «Eine Saite zersprang». 
*Bobby Vee
*Victor Wood

## Kjelder

**Denne artikkelen bygger på «[[:en:My Prayer|My Prayer]]» frå ,  den 25. februar 2015.* 
*** oppgav desse kjeldene:*


## Bakgrunnsstoff
*
Nurit

**Nurit** (hebraisk נורית) var ein moshav på Gilboafjellet nord i Israel innafor Gilboa regionale kommune.

Moshaven vart grunnlagd i 1950 av emigrantar til Israel frå Jemen. Han er kalla opp etter den nærliggande arabiske landsbyen Nuris, som ligg i nabodalen. Den arabiske landsbyen vart erobra den 29. mai 1948, under den israelske sjølvstendekrigen.

Innbyggjarane i moshaven flytta etter ni år, utanom ei kvinne som budde der fram til tidleg i 1970-åra.

I 1962 vart staden ein Gadna militærbase, og er det framleis i dag.

## Kjelder

**Denne artikkelen bygger på «[[:en:Nurit|Nurit]]» frå ,  den 26. februar 2015.* 
*** oppgav desse kjeldene:*
Ramat Tzvi

**Ramat Tzvi** (hebraisk רָמַת צְבִי, tyder Zvihøgdene) er ein moshav nordaust i Israel. Han ligg mellom Afula og Beit She'an og høyrer til Gilboa regionale kommune. I 2006 hadde han eit folketal på 428.

Moshaven vart grunnlagd i 1942 og vart kalla opp etter rabbien Zvi Monsko, eit amerikanske B'nai B'rith-medlem.

## Kjelder

**Denne artikkelen bygger på «[[:en:Ramat Tzvi|Ramat Tzvi]]» frå ,  den 26. februar 2015.*  
 

## Bakgrunnsstoff
*Offisiell nettstad
Gan Ner

**Gan Ner** (hebraisk גַּן נֵר, tyder Lyshagen) er ein fellesbusetnad nord i Israel. Han ligg nær Den grøne linja sør for Afula og høyrer til Gilboa regionale kommune. I 2007 var folketalet 2&nbsp;800. 

Landsbyen vart grunnlagd i 1987 av ei gruppe familiar frå nærliggande moshavim, og vart kalla opp etter lord Barnett Janner. I 1995 vart det bygd eit nytt nabolag i samfunnet. 

## Bakgrunnsstoff
*Offisiell nettstad
Gidona

**Gidona** eller **Gid'onah** (hebraisk גִּדְעוֹנָה) er ein fellesbusetnad nær Ma'ayan Harod og Ein Harod nord i Israel. Han er ein del av Gilboa regionale kommune.

Gidona vart grunnlagd i 1949 er ein moshav av arbeidsemigrantar til Israel frå Jemen. 

I 1960-åra vart moshaven ein fellesbusetnad.

Gidona er kalla opp etter profeten Gidon, som henta soldatane sine for krigen mot Midyan i området her, slik det står skildra i Domarane (t.d. kapittel 7, vers 1).

## Kjelder

**Denne artikkelen bygger på «[[:en:Gidona|Gidona]]» frå ,  den 26. februar 2015.* 
*** oppgav desse kjeldene:*
Merkaz Hever

**Merkaz Hever** (hebraisk מֶרְכַּז חֶבֶר) er ein fellesbusetnad i Ta'anakh-regionen nord i Israel. Han er ein del av Gilboa regionale kommune.

Samfunnet vart grunnlagd i 1958 som eit regionssenter for tre andre busetjingar: Barak, Adirim og Devorah.

I 1982 vart han utvida og omgjort til ein fellesbusetnad.

Namnet Merkaz Hever er knytt til Jael, kona til kenitten Heber (Domarane 4:17), som òg har fått ein annan fellesbusetnad i nærleiken kalla opp etter seg (Merkaz Yael). Soga som er skildra i Domarane fann stad i dette området. 

## Kjelder

**Denne artikkelen bygger på «[[:en:Merkaz Hever|Merkaz Hever]]» frå ,  den 26. februar 2015.* 
*** oppgav desse kjeldene:*
Merkaz Yael

**Merkaz Yael** er ein fellesbusetnad i Ta'anakh-regionen nord i Israel. Han er ein del av Gilboa regionale kommune.

Han vart grunnlagd i 1960 som ein del av prosjektet for å busetje Ta'anakh-regionen.  Han var eit regionssenter for dei nærliggande busetjingane Prazon, Avital og Meitav.

Namnet «Merkaz Yael» er knytt til Jael (Domarane 4:17), helten i eit slag mot Sisera kona til kenitten Heber, og som òg har fått ein annan fellesbusetnad i nærleiken kalla opp etter seg (Merkaz Hever). Slaget fann stad i dette området. 

## Kjelder

**Denne artikkelen bygger på «[[:en:Merkaz Yael|Merkaz Yael]]» frå ,  den 26. februar 2015.* 
*** oppgav desse kjeldene:*
Moledet i Israel

**Moledet** (hebraisk מוֹלֶדֶת, tyder Heimlandet) er ein fellesbusetnad i Nedre Galilea nord i Israel. Han er ein del av Gilboa regionale kommune.

Samfunnet vart grunnlagd som ein kibbutz den 4. juli 1937 som ein del av tårn og palisade-nettverket, og vart kalla opp etter organisasjonen «Moledet» av grunnleggjarane, som var emigrantar til Palestinamandatet frå Tyskland. I 1944 vart samfunnet ein moshav shitufi kalla «Bnei Brit» etter organisasjonen Bnai Brith i USA, som donerte pengar for å kjøpe landområdet. Staden fekk namnet «Moledet-Bnei Brit» fram til 1957 då han fekk namnet «Moledet.»

I 2006 var folketalet 747.

## Kjelder

**Denne artikkelen bygger på «[[:en:Moledet, Israel|Moledet, Israel]]» frå ,  den 26. februar 2015.* 
*** oppgav desse kjeldene:*
Muqeible

**Muqeible** eller **Muqeibla** (arabisk مقيبلة, hebraisk מֻקֵיבִּלָה, som tyder «Frontplassen», er ein arabisk by i Israel i Nord distrikt, i Jezreeldalen mellom Jenin på Vestbreidda og Ta'anakh-området. Han er ein del av Gilboa regionale kommune. I følgje Israelsk statistisk sentralbyrå hadde Muqeible ein blanda folkesetnad med kring 3&nbsp;000 muslimar og kristne ved slutten av 2005.

## Historie
I romartida stod ein by kalla «Muqeibleh» på staden. Frå bysantinsk tid er det gjort funn av ein brunn og keramikkverkstad.

I følgje ein lokal innbyggjarar vart landsbybuarane flytta her frå al-Haram-Sidna Ali-området i siste tida av Det osmanske riket. Guérin skreiv på 1800-talet at landsbyen hadde 400 innbyggjarar og mange cisterner. Seinare, i 1882, skildra *The Survey of Western Palestine* Muqeible som «ein leirsteinslandsby med cisterner.

Under folketeljinga til Det britiske mandatet i 1931 hadde Muqeible 67 busette hus og eit folketal på 244 muslimar og 26 kristne. I 1945 hadde  Muqeible 460 innbyggjarar, all klassifisert som arabarar. Dei eigde i alt 2&nbsp;687 dekar land, medan 4&nbsp;441 dekar var i offentleg eige.

## «Hawsh»
Midt i landsbyen står ein stor, firkanta bygning, som liknar ein khan, med ein sentral gardsplass, 30 meter per side. På austsida er det ein liten port som fører inn i ein høg iwan. Andrew Petersen, ein arkeolog som spesialiserte seg på islamsk arkitektur, vitja staden i 1994, og noterte at murarbeidet indikerte at han vart bygd seint i osmansk tid eller tidleg i mandatperioden.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Muqeible|Muqeible]]» frå ,  den 26. februar 2015.* 
*** oppgav desse kjeldene:*
*Conder, Claude Reignier og H.H. Kitchener  (1882): *[http://www.archive.org/details/surveyofwesternp02conduoft The Survey of Western Palestine: memoirs of the topography, orography, hydrography, and archeology].* London: Committee of the Palestine Exploration Fund. **vol 1**, **vol 2** 
*Guérin, M. V.: (1874): *[http://www.archive.org/details/descriptionsam01gu Description Géographique, Historique et Archéologique de la Palestine. Samarie]*, pt. I. 
*
*
*Palmer, E. H. (1881): *[http://www.archive.org/details/surveyofwesternp00conduoft The survey of Western Palestine: Arab and English name lists collected during the survey by Lieutenants Conder og Kitchener, R. E. Translitterert og forklart av E.H. Palmer.]*
*Petersen, Andrew (2001): *[http://www.amazon.com/dp/0197270115 A Gazetteer of Buildings in Moslem Palestine: Volume I (British Academy Monographs in Archeology)]*

## Bakgrunnsstoff
*Velkomen til Muqeibila
Na'ura

**Na'ura** (arabisk ناعوره, hebraisk נָעוּרָה) er ein israelske-arabisk landsby i Nord distrikt i Israel. Han høyrer til Gilboa regionale kommune. I følgje Israelsk statistisk sentralbyrå hadde byen eit folketal på 1&nbsp;700 innbyggjarar i 2005.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Na&#39;ura|Na&#39;ura]]» frå ,  den 26. februar 2015.* 
*** oppgav desse kjeldene:*
*Amos, Edna (11/9/2007): Na‘ura, Final Report , Hadashot Arkheologiyot, no.119
*Moshe Hartal  (7/9/2010):   Na‘ura Final Report , Hadashot Arkheologiyot, no.122
* Edna Amos   (28/11/2011):  Na‘ura Final Report , Hadashot Arkheologiyot, no.123
*Conder, Claude Reignier og H.H. Kitchener  (1881): *[http://www.archive.org/details/surveyofwesternp02conduoft The Survey of Western Palestine: memoirs of the topography, orography, hydrography, and archeology].* London: Committee of the Palestine Exploration Fund. **vol 1****vol 2**  s. 85 
*Palmer, E. H. (1881): *[http://www.archive.org/details/surveyofwesternp00conduoft The survey of Western Palestine: Arab and English name lists collected during the survey by Lieutenants Conder og Kitchener, R. E. Translitterert og forklart av E.H. Palmer.]*    (p. 166 )


## Bakgrunnsstoff
*Velkomen til Na'ura
Taibe i Galilea

**Taibe** (arabisk الطيبة, hebraisk טַּיִּבָּה), som tyder «den staslege», is an arabisk muslimsk landsby nordaust i Israel. Han ligg i Jezreeldalen og høyrer til Gilboa regionale kommune. In 2008 hadde han eit folketal på 2&nbsp;000.

## Historie

Det er føreslått at Taibe var *Tubi*, som var nemnt mellom stadane som betalte skatt til Thutmose III. Det er funne spor frå hellenistisk, romersk, bysantinsk, krosstog- og mamelukktida.

Under krosstoga låg det ei borg her kalla Forbelet. Ho høyrte truleg til Maltesarordenen og låg under den nærliggande Belvoirborga. Borga vart plyndra av Saladin i 1183, og okkupert av muslimane som tok Belvoir i 1187-88. Delar av borga står framleis.   Nyare utgravingar indikerer at byare byggverk vart bygd langs sida av den delvis øydelagd krossfararborga i mamelukktida og osmansk tid.

I 1596 var landsbyen oppført i osmanske skattelister som Tayyibat al-Ism i Shafa *[[nahiya]]* i Lajjun *[[liwa]]*. Han hadde eit folketal på 13 muslimske hushaldningar og betalte skatt for kveite, bygg, sommaravlingar, and geiter eller bikubar.

I 1875 vitja den franske oppdagaren Victor Guérin landsbyen og skildra han som fattig, men tidlegare ein viktig by. I «Survey of Western Palestina» mot slutten av 1800-talet, vart Taibe skildra som: «Ein einsam landsby, mellomstor, på eit flattområde, med fleire gode steinhsu. Det står eit hus midt i landsbyen som høyrer til sjeiken, som er større enn resten.»

I ei folketeljing i 1922 utført av Det britiske mandatet styresmaktene, hadde Taibeh eit folketal på 220, alle muslimar, medan han i folketeljinga i 1931 hadde 43 busette hus og eit folketal på 186 muslimar.

I 1945 hadde Taibe eit folketal på 280 arabarar (medrekna 150 jødar i Modelet) på 7&nbsp;127 dekar land, i følgje ei offisiell landmåling. Av dette var 7&nbsp;103 dekar nytta for korn, medan 22 dekar vart utbygd land.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Taibe, Galilee|Taibe, Galilee]]» frå ,  den 26. februar 2015.* 
*** oppgav desse kjeldene:*
*Conder, Claude Reignier og H.H. Kitchener (1882): *[http://www.archive.org/details/surveyofwesternp02conduoft The Survey of Western Palestine: memoirs of the topography, orography, hydrography, and archeology].* London: Committee of the Palestine Exploration Fund. **vol 1****vol 2** s. 126–127
*   
* 
*
*
*
* 
*Tepper, Yotam (2012):  E-Taiyiba, Survey, *Hadashot Arkheologiyot – Excavations and Surveys in Israel*, No. 124.
*Tepper, Yotam  & Karen Covello-Paran (2012):  Et-Taiyiba, final report, *Hadashot Arkheologiyot – Excavations and Surveys in Israel*, No. 124.


## Bakgrunnsstoff
*Velkomen til Kh. al-Tayiba
Fossa i anatomi

Ein **fossa** (av latin *fossa*, «grøft» eller «grop») er i anatomien ei nemning om ei grop eller hole, vanlegvis i ein knokkel, som til dømes *[[fossa hypophysialis]]* i kilebeinet eller *[[armhole|fossa axillaris]]* (armhola).

## Oversyn
Fossa finst i store delar av kroppen.

### Hovudskallen
* **Fossa på [[hjerneskalle]]n:**
** *[[Fossa cranii anterior]]*
** *[[Fossa cranii media]]*
*** *[[Fossa interpeduncularis]]*
** *[[Fossa cranii posterior]]*
* *[[Fossa hypophysialis]]*
* **Fossa på [[tinningbein]]et:**
** *[[Fossa mandibularis]]*
** *[[Fossa jugularis ossis temporalis|Fossa jugularis]]*
* *[[Fossa infratemporalis]]*
* *[[Fossa pterygopalatina]]*
* *[[Fossa pterygoidea ossis sphenoidalis|Fossa pterygoidea]]*
* **Lakrimale fossa:**
** *[[Fossa glandulae lacrimalis]]*
** *[[Fossa sacci lacrimalis]]*
* *[[Fossa mandibularis]]*
* *[[Fossa scaphoidea ossis sphenoidalis|Fossa scaphoidea]]*
* *[[Fossa condylaris]]*
* *[[Fossa rhomboidea]]*

### Brystet og abdomen
* *[[Fossa ovalis cordis]]*
* *[[Fossa infraclavicularis]]*
* *[[Fossa iliaca]]*
* *[[Fossa ovarica]]*
* *[[Fossa navicularis]]*
** *[[Fossa navicularis urethrae]]*
** *[[Fossa vestibuli vaginae]]*
* *[[Fossa ischioanalis]]*

### Øvre lemmar
* *[[Fossa supraclavicularis]]*
* *[[Fossa radialis humeri]]*
* **Fossa på [[skulderblad]]et:**
** *[[Cavitas glenoidalis|Fossa glenoidalis]]*
** *[[Fossa supraspinata]]*
** *[[Fossa infraspinata]]*
** *[[Fossa subscapularis]]*
* *[[Fossa cubitalis]]*
* *[[Fossa olecrani]]*

### Nedre lemmar
* *[[Hiatus saphenus|Fossa ovalis femoris]]*
* *[[Fossa trochanterica]]*
* *[[Fossa acetabuli]]*
* *[[Fossa poplitea]]*
* *Fossa intercondylaris:*
** *[[Area intercondylaris]]*
* *[[Fossa intercondylaris femoris]]*

## Sjå òg
* foramen

## Kjelder

**Denne artikkelen bygger på «[[:en:Fossa (anatomy)|Fossa (anatomy)]]» frå ,  den 26. februar 2015.*
Shunt i medisin

Ein **shunt** er ein kunstig eller naturleg anastomose, eit hol eller ei trong opning som flyttar, eller som opnar for rørsla av væske frå ein kroppsdel til ein annan. Omgrepet kan skildrast som medfødd eller erverva. Erverva shunt kan vere anten biologisk eller mekanisk.

## Typar
* **[[Kardial shunt]]** — eit blodstraummønster i hjarta som vikar frå den normale kretsen i kretsløpssystemet. Kan skildrast som høgre-til-venstre, venstre-til-høgre eller bidireksjonell, eller som systemisk-til-pulmonal eller pulmonal-til-systemisk.
* **[[Cerebral shunt]]** — ved hydrocefalus og andre tilstandar som fører til kronisk auking i hjernetrykk, blir det brukt ein tilbakeslagsventil for å tappe cerebrospinalvæske frå hjernen og vidare ut i andre kroppsdelar. Denne ventilen plar å vere utanfor hovudskallen, men under huda, ofte ein stad bak øyret.
* **[[Lumboperitoneal shunt]]** — ved kronisk auking i hjernetrykk, til dømes idiopatisk intrakraniell hypertensjon eller hydrocefalus, blir det brukt ein shunt, med eller utan tilbakeslagsventil, for å tappe overflødig cerebrospinalvæske frå hjernen til peritonealhola i buken. Denne shunten blir vanlegvis satt inn mellom to av ryggvirvlane i lumbalregionen, der den punkterar sekken med cerebrospinalvæske eller subaraknoidalrommet. Den går vidare gjennom huda til peritonealhola, der den blir tappa av det normale drenasjesystemet i kroppen.
* **[[Peritoneovenøs shunt]]** — ein shunt som tappar peritonealvæske frå peritoneum til vener, vanlegvis den indre halsvena eller øvre holvena. Dette blir stundom brukt hjå pasientar med refraktær ascites. Det blir brukt eit langt røyr med tilbakeslagsventil som går subkutant frå peritoneum til den indre halsvena i nakken, som gjer at ascitesvæske kan renne direkte ut i kretsløpssystemet.

::Moglege komplikasjonar:
::#Bløding frå åreknutar (varicar)
::#Disseminert intravaskulær koagulasjon (DIC)
::#Trombose av vena cava superior
::#Lungeødem

* **[[Lungeshunt]]** — oppstår når det er normal perfusjon til ein alveole, men ventilasjonen klarar ikkje å tilføre det perfuserte området.
* **[[Portosystemisk shunt]]** (PSS), òg kjent som **levershunt** — ein bypass i leveren danna av kretsløpssystemet til kroppen. Den kan vere anten medfødd eller erverva. Medfødd PSS er ein uvanleg tilstand som oppstår i hundar og kattar, og finst i hovudsak i små hunderasar som Dvergschnauzer og Yorkshireterrier, og i kattar som Perserar, Himalayakattar og blandingsrasar. Erverva PSS er òg uvanleg og oppstår i hovudsak i eldre hundar med leversjukdom som fører til portal hypertensjon, særleg cirrhose.
* **[[Portokaval shunt]]** — behandling for høgt blodtrykk i leveren.

## Sjå òg
* shuntoperasjon
* anastomose

## Kjelder

**Denne artikkelen bygger på «[[:en:Shunt (medical)|Shunt (medical)]]» frå ,  den 27. februar 2015.*
Pretty Paper

**«Pretty Paper»** er ein song skriven av countryartisten Willie Nelson. Etter han fekk platekontrakt med Monument Records, spelte Nelson songen for produsenten Fred Foster. Foster gav songen til Roy Orbison, som gjorde han til ein hit. Nelson spelte inn sin versjon av songen i november 1964.

## Innhald
Songen vart skriven av Willie Nelson i 1963 og fortel soga om ein gateseljar, som i juletida sel blyantar og papir på gata. Nelson vart inspirert til å skrive songen etter å ha sett ein mann med amputerte som kraup rundt og selde papir og blyantar føre ein butikk i Fort Worth i Texas.

I 2013 identifiserte *[[Fort Worth Star-Telegram]]* mannen som Frankie Brierton frå Santo i Texas. Brierton nekta å bruke rullestol og valde i staden å krype

## Bakgrunn og innspeling
Tidleg i 1964 fekk Nelson kontrakt hos Fred Foster på Monument Records. I oktober 1964 song Nelson «Pretty Paper» for Foster, som likte songen så godt at han ønskte å gje han vidare til Roy Orbison i London. Bill Justis arbeidde med arrangementet og ein demo vart sendt til Orbison i England. Ved Pye Studios fekk Justis og Foster hyrt inn eit orkester. Kvar musikar fekk nydesigna mikrofonar av lydteknikarane til Decca Records. Mikrofonane vart festa rundt halsen for å forsterke strykarane. Orbison kom til studio med feber. Han spelte inn songen på eit forsøk, i lag med B-sida «Almost».

Etter å ha flytta til RCA Records i november 1964, spelte Nelson inn sin eigen versjon, produsert av Chet Atkins. Musikarane på denne innspelinga var Hargus «Pig» Robbins (piano), Pete Drake (pedalsteel), Henry Strzelecki (bass), Kenneth Buttrey (trommer), Jerry Reed (gitar) og Velma Smith (gitar). Nelson spelte inn B-sida «What a Merry Christmas This Could Be». Nelson spelte inn songen igjen i 1979 for albumet *[[albumet Pretty Paper|Pretty Paper]]*. Mange andre artistar har spelt inn songen gjennom åra.

## Utgjeving
Orbison-versjonen kom ut i november 1963 og nådde tiandeplassen på *[[magasinet Billboard|Billboard's]]* Adult Contemporary Chart, 15. plassen på Billboard Hot 100 og 27. plassen på julesingellista.

## Kjelder

**Denne artikkelen bygger på «[[:en:Pretty Paper|Pretty Paper]]» frå ,  den 26. februar 2015.* 
*** oppgav desse kjeldene: *
*
*
*
*
*
*
More of Roy Orbison's Greatest Hits

***More of Roy Orbison's Greatest Hits*** er eit samlealbum av Roy Orbison for Monument Records, spelt inn i studioet deira i Hendersonville i Tennessee og gjeve ut i 1964. 

## Innhald

## Kjelder

**Denne artikkelen bygger på «[[:en:More of Roy Orbison&#39;s Greatest Hits|More of Roy Orbison&#39;s Greatest Hits]]» frå ,  den 26. februar 2015.*
Tamra i Jezreeldalen

**Tamra** (arabisk طمرة, hebraisk טַמְרָה eller ) er ein arabisk landsby nordaust i Israel. Han ligg i Jezreeldalen og høyrer til Gilboa regionale kommune. I 2007 var folketalet 1&nbsp;300.

## Historie
Då den franske oppdagaren Victor Guérin vitja Tamra skreiv han: «Denne landsbyen har teke plassen til ein eldgamal by som tidlegare hadde eit amfiteater kring ei vassrik kjelde. Overalt er det store steinhaugar, stort sett basal. Dei gjenverande nedraste husa ligg strøydd oppover åssida. Midt i desse ruinane, nær kjelda, merka eg meg spor etter ei lita kyrkje som ligg aust og vest og er delt inn i tre nav. Ho er pynta med søyler, som det er fleire att av. I den høgareliggande delen av byen kan ein framleis sjå spor av ei anna kyrkje, nesten heilt øydelagd, med golv av mosaikk.»  

Det låg ein landsby her i bysantinsk tid. Det er funne graver og ruinar av to kyrkjer.

Seint på 1800-talet skildra Palestine Exploration Fund i *Survey of Western Palestine* (SWP) Tumrah som «ein mellomstor landsby, kanskje 50 eller 70 hus, i høgareliggande område, omgjeve av pløgd land.» Dei noterte òg om nokre ruinar på sørsida av landsbyen.

I folketeljinga i 1931 hadde Tamra 34 busette hus og eit folketal på 193 muslimar.

## Sjå òg
* Arabiske stader i Israel

### Kjelder

**Denne artikkelen bygger på «[[:en:Tamra, Jezreel Valley|Tamra, Jezreel Valley]]» frå ,  den 26. februar 2015.* 
*** oppgav desse kjeldene:*
*Abu Fana, Mohammed (30/12/2009): Tamra Final Report , Hadashot Arkheologiyot, no.121
*Alexandre, Yardenna (23/8/2009): Tamra Final Report , Hadashot Arkheologiyot, no.121 
*  
*  (p. 734)
*  
* s.63
*
*
* 
*Porat, Leea (13/4/2005): Tamra , Hadashot Arkheologiyot, no.117
*Porat, Leea (16/12/2007): Tamra , Hadashot Arkheologiyot, no.119
*Tepper, Yotam (16/8/2007): Tamra Final Report , Hadashot Arkheologiyot, no.119

### Referansar

## Bakgrunnsstoff
*Velkomen til Tamra
Foramen incisivum

***Foramen incisivum*** er ein traktforma foramen i den harde ganen som ligg bak incisivane i munnhola. Den er kontinuerleg med *[[Canales incisivi|c. incisivi]]*, og ligg bak dei sentrale incisorane i *fossa incisiva* i overkjeven. Den blir ofte rekna som å vere samansett av fire mindre foramina.

Den tek imot *[[nervus nasopalatinus|n. nasopalatinus]]* og *[[arteria sphenopalatina|a. sphenopalatina]]* frå golvet av nasehola, som forsyner munnslimhinna i den harde ganen.

## Fleire bilete

Fil:Gray187.png|Den indre overflata av skallebasis. *Foramen incisivum* er synleg øvst til høgre.
Fil:Incisive_fossa.jpg|*Foramen incisivum*


## Kjelder


**Denne artikkelen bygger på «[[:en:Incisive foramen|Incisive foramen]]» frå ,  den 27. februar 2015.*
Foramina nasalia

***Foramina nasalia*** er to foramina som går gjennom nasebeina. Dei verkar som ei opning for små blodårer.

## Kjelder

**Denne artikkelen bygger på «[[:en:Nasal foramina|Nasal foramina]]» frå ,  den 27. februar 2015.*
EUROSONG 2015 - NERIT & MAD show (60 khrónia musikí)

***EUROSONG 2015 - NERIT & MAD show (60 khrónia musikí)*** er den tredje gongen *[[EUROSONG - a MAD show]]* vert arrangert. Tevlinga vil finne stad 4. mars 2015 i ENASTRON Music Hall i Távros i Hellas, og verte leia av Ntorétta Papadimitríou og Maíri Sinatsáki. Vinnaren får representere Hellas i Eurovision Song Contest 2015 i Wien i Austerrike.  

## Finalen

## Fotnotar
Stigma

**Stigma** kan visa til:

* Arr i botanikk
* Bokstaven stigma
* Stigma i religion
* Stigma i samfunnsvitskap
Calvaria

**Calvaria**, ofte kjend som **kalotten** eller **skalletaket**, er den øvre og skålforma delen av hjerneskallen som dekkar kraniehola der hjernen ligg. Calvaria er samansett av dei øvre delane av pannebeinet, bakhovudbeinet og issebeina. Hjå menneske plar skallesaumane vera fleksible dei første åra av postnatal utvikling, og fontanellene er følbare. Prematur forbeining av desse saumane blir kalla kraniosynostose.

## Struktur

Den ytre overflata av skallen har ei rekkje kjennemerke. Punktet der pannebeinet møter issebeina er kjent som «bregma». Punktet der issebeina møter bakhovudbeinet er kjent som «lambda». Desse kjennemerka indikerer fontanellen hjå nyfødde, og blir brukt som antropometriske målepunkt i medisin og kirurgi.

Den indre overflata av skalletaket er konkav og har fleire søkk der foldene i storhjernen brer seg. Den har òg fleire furar der blodårene til hjernehinnene ligg. Langs midtlinja går ei langstrekt grop, noko smal framme, der pannebeinskammen tek til, men smalare bak; den inneheld *sinus sagittalis superior*, og gjev feste til sigdfolda langs marginane. På begge sider finst fleire søkk for dei araknoidale granulasjonane, og eit bakstykke med fleire opningar, *[[foramen parietale]]*, som stundom er fråverande.

Skalletaket er kryssa framom av koronarsaumen og bakanom av lambdasaumen, medan pilsaumen ligg i midtplanet mellom issebeina.

### Lag

Storparten av knoklane i skalletaket er samansett av fleire indre og ytre lag av kompakt knokkelvev, fråskild av diploë. Diploë er eit svampaktig knokkelvev som inneheld beinmerg, og som er gjennombora av fleire kanalar forma av eit veneflettverk, dei klaffelause venene. Diploë i eit turka skalletak er ikkje raudt, sidan proteinet har vorte fjerna i førebuinga av kraniet. Det inste knokkellaget er tynnare enn det ytre, og somme stadar finn ein berre tynne lag av kompakt knokkelvev, utan noko diploë.

File:Gray769.png
File:Gray1196.png


## Utvikling
Hjå fosteret blir skalletaket danna gjennom ein prosess kjent som intramembranøs ossifikasjon, medan skallebasis, som ligg under hjernen, blir danna gjennom endokondral ossifikasjon.

## Kjelder

**Denne artikkelen bygger på «[[:en:Calvaria (skull)|Calvaria (skull)]]» frå ,  den 27. februar 2015.*  
 

## Bakgrunnsstoff
; Vidare lesnad 
*
Alonim

**Alonim** (hebraisk אַלּוֹנִים, tyder Eiker) er ein kibbutz nord i Israel. Han ligg i Nedre Galilea og høyrer til Jezreeldalen regionale kommune. I 1947 hadde Alonim eit folketal på over 450. I 2011 hadde han eit folketal på 469.

Kibbutzen vart grunnlagd den 26. juni 1938 som ei tårn og palisade-busetjing. Busetjarane var dei første akademikarane frå Unge Aliyah.

Under arabararopprøra 1936–39 vart Alonim ofte angripen og tre av innbyggjarane vart drepen. Han byrja som ein frukthage og ein meierigard, og produserte fløyter, som var særs populære hos israelske barn.

## Kjelder

**Denne artikkelen bygger på «[[:en:Alonim|Alonim]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
*Offisiell nettstad
Gazit

**Gazit** (hebraisk גָּזִית) er ein kibbutz nord i Israel. Han ligg i Galilea og høyrer til Jezreeldalen regionale kommune. I 2012 hadde han eit folketal på 617.

Kibbutzen vart grunnlagd på landormådet til den arabiske landsbyen al-Tira, som vart avfolka under den arabisk-israelske krigen i 1948.

Namnet er symbolsk og henta frå Jesaja. Han heitte først «Argentina A». Samfunnet vart grunnlagd i 1947 av emigrantar frå Argentina, Polen, Romania og Tyrkia. Dei grunnla Gazit i 1948, og han vart ein permanent busetnad i 1950. Han var først ein kommunistisk kibbutz, og medlemmane sverja truskap til staten i 1952, og kasta ut 22 Maki-medlemmar i prosessen.

Tradisjonellt har kibbutzen livnært seg av åkeravlingar, frukthagar, mandlar og olivenlundar.

## Kjelder

**Denne artikkelen bygger på «[[:en:Gazit|Gazit]]» frå ,  den 27. februar 2015.*
Gevat

**Gvat** eller **Gevat** (hebraisk גְּבַת) er ein kibbutz nord i Israel nær Migdal HaEmek i Jezreeldalen. Han er ein del av Jezreeldalen regionale kommune. I 2006 hadde han eit folketal på 670. Innbyggjarar i Gvat starta Plastro, ein av dei største produsentane av dryppvatningssystem.

## Historie
Kibbutzen vart grunnlagd den 28. november 1926 av ei gruppe pionerar under den fjerde Aliyah frå Pinsk i Polen, inkludert Haim Gvati, seinare ein minister i den israelske regjeringa. In 1922 danna dei første innbyggjarane ein Kvutza til minne om 35 medlemmar i det jødiske samfunnet i Pinsk som art drepen av den polske hæren den 5. april 1919 under Pinsk-massakren. Kibbutzen vart kalla opp etter Givta, ein by nær Tzippori i perioden til Det andre tempelet.
I 1931 vart det planlta ein skog til minne om offera etter Pinsk-massakren nær Gvat, med støtte frå Jewish National Fund og donasjonar frå det jødiske samfunnet i Pinsk. 
 
Kibbutzen vart grunnlagd den på klassiske sionist-sosialistiske prinsipp og fram til i dag har ikkje staden hatt ei synagoge. Gvat fekk seinare med seg folkf rå Poalei Zion-rørsla frå Pinsk og området rundt, i tillegg til medlemmar av HaHalutz frå Polen og Tyskland.

Etter ein splid i Kibbutzrørsla (hebraisk הקיבוץ המאוחד}}, Hakibbutz HaMeuhad) i 1951, forlet somme medlemmar Gvat og danna i lag med medlemmar av Kvutzat HaSharon kibbutzen **Ihud HaSharon - Gvat**, som seinare fekk namnet Yif'at i 1952.

Den 6. oktober 1973, under Jom kippúr-krigen, råka sovjetiskproduserte FROG-7-missil sendt opp frå Syria Gvat, truleg med ein nærliggande flyplass som mål. Trass i store skadar på bygningane, var det ingen dødsfall, sidan innbyggjarane hadde sove i bomberom.

## Demografi
I 2006 hadde Gvat eit folketal på 670.

## Kjelder

**Denne artikkelen bygger på «[[:en:Gevat|Gevat]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
* Offisiell side 
* Kart over Gvat
Ginegar

**Ginegar** (hebraisk גִּנֵּיגָר) er ein kibbutz nord i Israel, ikkje langt frå Nasaret. Han ligg nær Migdal HaEmek og høyrer til Jezreeldalen regionale kommune. I 2006 hadde han eit folketal på 481.

## Historie
Kibbutzen vart grunnlagd i 1922 i Nedre Galilea på Rosh Hashanah-aftan. Kibbutzen vart kalla opp etter den gamle muren Gingar, som framleis er synleg i dag. Grunnleggjarane i kibbutzen, som arbeidde på ein moshavim i området på den tida, kom under den andre og den tredje Aliyah. Dei slo seg saman i 1920 og grunnla Degania Gimel sør for Degania Bet, der kibbutz Beit Zera seinare vart grunnlagd. Dei måtte sidan flytte fordi dei mangla land, og kom til den noverande staden.

## Kjelder

**Denne artikkelen bygger på «[[:en:Ginegar|Ginegar]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
*Offisiell nettstad 
*Pictures: the first years of kibbutzen, landscape
*Pictures: the first years of kibbutzen, daily life
Hanaton

**Hanaton** (hebraisk חַנָּתֹן, חנתון) er ein kibbutz nord i Israel. Han ligg tolv kilometer nord for Nasaret nær den arabiske byen Shefaram og høyrer til Jezreeldalen regionale kommune. I 2006 hadde han eit folketal på 250.

## Etymologi
Det bibelske namnet Hanaton (hebraisk חַנָּתֹן) finst i Josvas bok (19:14), der det er oppført i området til Sebulon-stammen, og dannar grensa til Asher-stammen.

## Arkeologi

Tel Hanaton er ein arkeologisk stad som er knytt til den bibelske staden vest for kibbutzen. Telen ligg vest i Beit Netofa-dalen og dekkjr eit område på kring 100 dekar. Han var busett frå bronsealderen til Det osmanske riket. 

## Geografi
Hanaton ligg oppom Eshkolsjøen, ein viktig del av Nasjonal vasstransport (Eshkolsjøen er eit 4,5 million m3 stort reservoar nedom Hanatonnær enden av Beit Netofa-kanalen). Nord for kibbutzen ligg den arabiske landsbyen Kafr Manda. Sørvest for kibbutzen, på andre sida av hovudveg 79, ligg Alon HaGalil.

## Historie
I 1980-åra valde ei gruppe studentar frå Jewish Theological Seminary i New York City å opprette ein kibbutz for medlemmar av den konservative rørsla. *Gar'in Nitzan* rekrutterte medlemmar frå heile USA og slo seg saman med den israelske greina av konservativ jødedom, Masorti-rørsa. 1. september 1983 flytta 30 medlemmar, 18-19 år gamle, til Kfar HaHoresh for opplæring. Dei fekk med seg 40 medlemmar frå *Gar'in Nitzan*, inkludert familiar med små barn. I september 1984 flytta grunnleggjarane inn i den nye kibbutzen, som vart kalla opp etter ein bibelske by som hadde lege i området og som nemnt i Josvas bok. Emigrantar frå Sør-Afrika, Sør-Amerika, Nederland og Canada slo seg seinar til kibbutzen. I 1997 byrja Den samla Kibbutzrørsla å sende  HaNoar HaOved VeHaLomed-grupper til kibbutzen, men dei har ikkje blitt aksepterte som fullverdige medlemmar av ideologiske årsaker.

## Kjelder

**Denne artikkelen bygger på «[[:en:Hanaton|Hanaton]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
* Offisiell nettstad
Harduf

**Harduf** (hebraisk הַרְדּוּף, tyder Oleander) er ein kibbutz nord i Israel. Han ligg i Nedre Galilea og høyrer til Jezreeldalen regionale kommune. I 2006 hadde han eit folketal på 431.

Kibbutzen vart grunnlagd i 1982 av Jesaiah Ben-Aharon og andre følgjarar av Rudolf Steiner, og vart kalla opp etter oleanderplantene som veks i området. Kibbutzmedlemmane lever i høve til antroposofi-filosofi. Harduf har fleire helsesenter: Beit Elisja, for rehabilitering av vaksne med spesialbehov, Tuvia-samfunnet for barn og ungdsom som er fjerna frå heimane sine og treng ein ny fosterfamilie, og Hiran, som prøver å hjelpe ungdom med kjenslemessige problem.

## Kjelder

**Denne artikkelen bygger på «[[:en:Harduf|Harduf]]» frå ,  den 27. februar 2015.*  
 

## Bakgrunnsstoff
*Offisiell nettstad
HaSolelim

**HaSolelim** (hebraisk skrift הַסּוֹלְלִים, tyder 'vegbyggjarane') er ein kibbutz nord i Israel. Han ligg nær Kiryat Tiv'on, Nasaret og Shefa-'Amr og høyrer til Jezreeldalen regionale kommune. I 2006 hadde han eit folketal på 716.

Kibbutzen vart grunnlagd i juli 1949. Namnet symboliserer ønsket til grunnleggjarane om å bane veg for nye busetjingar i Israel.

## Kjelder

**Denne artikkelen bygger på «[[:en:HaSolelim|HaSolelim]]» frå ,  den 27. februar 2015.* 
*** oppgav desse kjeldene:*
Kfar HaHoresh

**Kfar HaHoresh** (hebraisk כְּפַר הַחֹרֶשׁ, כפר החורש, tyder Krattskoglandsbyen) er ein kibbutz nord i Israel. Han ligg nær Nasaret og høyrer til Jezreeldalen regionale kommune. I 2006 Kfar HaHoresh hadde eit folketal på 423.

Kibbutzen vart grunnlagd i 1933 av medlemmar av Gordonia ungdomsrørsle som tidlegare hadde budd i Ness Ziona. Landområdet vart kjøpt av Jewish National Fund i 1930.

Det ligg ein viktig førkeramisk yngre steinalder B-stad i nærleiken av kibbutzen som har vore under utgraving sidan tidleg i 1990-åra av ein ekspedisjon frå Det hebraiske universitetet i Jerusalem leia av professor Nigel Goring-Morris. I følgje arkeologane er staden eit regionalt gravstad. Staden er knytt til overgangar i yngre steinalder.

I dag er kibbutzen privatisert. Den arabiskspråklege radiostasjonen *Radio A-Shams* sender frå kibbutzen.

## Kjelder

**Denne artikkelen bygger på «[[:en:Kfar HaHoresh|Kfar HaHoresh]]» frå ,  den 27. februar 2015.* 
*** oppgav desse kjeldene:*
Merhavia kibbutz

**Merhavia** (hebraisk מֶרְחַבְיָה, tyder Great Enlargement – Gud) er ein kibbutz nord i Israel, nær byen Afula. Namnet Merhavia kjem frå Salmane 118:5. Han høyrer til Jezreeldalen regionale kommune og i 2006 hadde han eit folketal på 759.

Kibbutzen vart grunnlagd i 1929 ved sidan av moshaven Merhavia (som han har namn frå). Grunnleggjarane var medlemmar av Hashomer Hatzair som immigrerte frå Galicia etter fyrste verdskrigen og som hadde budd i Haifa. Ein av desse var Eliezer Peri, som seinare representerte Mapam i Knesset.

## Kjende innbyggjarar
*Yaakov Shabtai (1934–81), skodespelforfattar
*Golda Meir (1898–1978), den fjerde statsministeren i Israel

## Kjelder

**Denne artikkelen bygger på «[[:en:Merhavia kibbutz|Merhavia kibbutz]]» frå ,  den 27. februar 2015.*  
 

## Bakgrunnsstoff
*Offisiell nettstad
Mizra

**Mizra** (hebraisk מִזְרָע, tyder Såing) er ein kibbutz nord i Israel. Han ligg mellom Afula og Nasaret og høyrer til Jezreeldalen regionale kommune. I 2006 hadde han eit folketal på 689.

## Historie
Kibbutzen vart grunnlagd på ein tell kalla Ruba al-Natzra under Hanukkah i 1923 av dei første emigrantane i den tredje Aliyah. Året etter kom ei gruppe til frå Haifa, og i 1930-åra kom Hashomer Hatzair-medlemmar frå Aliyah Bet. Under Palestinamandatet var Mizra eit hovudkvarter for Palmach, fram til det vart oppdaga av styresmaktene i Mandatet under Operasjon Agatha i 1946. Kibbutzen har òg eit museum som syner historia til Yishuv.

Ein finn namnet Mizra på kart frå mellomalderen, men opphavet er ukjend. Ein teori er at det kjem frå det nærliggande Nahal Mizra, men somme trur at det er knytt til Hovat Mizra, ein gammal gard i området.

## Kjelder

**Denne artikkelen bygger på «[[:en:Mizra|Mizra]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
*
Ramat David

**Ramat David** (hebraisk רָמַת דָּוִד, tyder Davidhøgdene) er ein kibbutz nord i Israel. Han ligg i Galilea nær Ramat David flybase og høyrer til Jezreeldalen regionale kommune. I 2006 hadde han eit folketal på 233.

Kibbutzen vart grunnlagd i 1926, og vart kalla opp etter David Lloyd George, som var statsminister i Storbritannia då Balfour-erklæringa vart vedteken i 1917.

Forfattaren Roald Dahl landa sitt RAF Hurricane på ei flystripe ved Ramat David tidleg i 1941 og skildra tyske jødiske flyktningbarn som budde der på den tida i sjølvbiografien sin *Going Solo*.

## Kjelder

**Denne artikkelen bygger på «[[:en:Ramat David|Ramat David]]» frå ,  den 27. februar 2015.* 
*** oppgav desse kjeldene:*
Sarid

**Sarid kibbutz ** (hebraisk שָׂרִיד, tyder «Leivning») er ein kibbutz nord i Israel. Han ligg nær Migdal HaEmek og høyrer til Jezreeldalen regionale kommune. I 2006 hadde han eit folketal på 590.

Kibbutzen vart grunnlagd av emigrantar frå Tsjekkoslovakia, Polen og Russland i 1926 på landområde kjøpt frå landsbyen Khuneifis. Landområdet vart seld av familien Sursock. Han har namn frå den bibelske byen Sarid, som ligg sør i området til Sebulonstammen (Josva 19:10).

Diktarane Natan Yonatan og Pinchas Sadeh og politikarane Natan Peled og Shlomo Rosen var medlemmar av kibbutzen.

## Kjelder

**Denne artikkelen bygger på «[[:en:Sarid|Sarid]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
*Offisiell nettstad
Yifat

**Yifat** (hebraisk יִפְעַת, Yif'at) er ein kibbutz i Galilea, nord i Israel. Han ligg nær byen Migdal HaEmek og ikkje langt frå byane Afula og Nasaret. Busetjinga høyerr til Jezreeldalen regionale kommune. I 2006 hadde han eit folketal på 717.

## Historie

Kibbutzen vart grunnlagd i 1954 av medlemmar av *[[Kvutza]]t HaSharon* som tidlegare hadde budd i Ramat David, i tillegg til tidlegare innbyggjarar frå Gevat, mellom anna Haim Gvati, ein seinare minister. Staden vart først kalla **Ihud HaSharon - Gevat**, men vart sidan kalla opp etter den bibelske byen Yefia. Det same vart den arabiske byen Yafa an-Naseriyye.

## Kjelder

**Denne artikkelen bygger på «[[:en:Yifat|Yifat]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
*Offisiell nettstad
Dovrat

**Dovrat** (hebraisk דָּבְרַת) er ein kibbutz nord i Israel. Han ligg nær Afula og høyrer til Jezreeldalen regionale kommune. I 2006 hadde han eit folketal på 282.

Kibbutzen vart grunnlagd den 30. oktober 1946 av *Zara'im* kvutza, som hovudsakleg bestod av emigrantar frå Austerrike og Tyskland, som hadde kome her før andre verdskrigen byrja. gruppa hadde samla seg i Ein Harod i 1942 for å førebu grunnlegginga av ein ny landsby. Den nye kibbutzen vart kalla opp etter levittarbyen som låg i området og som høyrte til Jissakar-stammen (Josva 21:28).

I 1947 vart landområde kjøpt av Jewish National Fund. Under den arabisk-israelske krigen i 1948 vart kibbutzen flytta til den nye staden, først kalla **Dovrat Illit** (Øvre Dovrat).

## Bakgrunnsstoff
*Offisiell nettstad
Ein Dor

**Ein Dor** (hebraisk עֵין דּוֹר, tyder «Kjelda til ein generasjon») er ein kibbutz nord i Israel. Han ligg i Nedre Galilea og høyrer til Jezreeldalen regionale kommune. I 2006 hadde han eit folketal på 688.

## Historie
Ein Dor vart grunnlagd i 1948 av medlemmar av ungdomsrørsla Hashomer Hatzair. Grunnleggjarane var frå Israel i Ungarn, Canada og USA, og fekk seinare med seg medlemmar frå Sør-Amerika.

Kibbutzen er kalla opp etter Endor, ein landsby nemnd i Bibelen. Etter profeten Samuel døydde, kom kong Saul til Endor for å møte eit kvinneleg medium som hjelpte han å kontakte anda til Samuel. Profetiet han fekk var at armeen hans skulle forsvinne og at han og sønene hans kom til å døy i kamp. (Samuel 28:3-19). Det er på ingen måte sikkert at kibbutzen låg nokon stad nær der den bibelske landsbyen stod.

## Kjelder

**Denne artikkelen bygger på «[[:en:Ein Dor|Ein Dor]]» frå ,  den 27. februar 2015.* 
*** oppgav desse kjeldene:*
Alon HaGalil

**Alon HaGalil** (hebraisk אַלּוֹן הַגָּלִיל, tyder 'Galilea-eika') er ein fellesbusetnad nord i Israel. Han ligg i Nedre Galilea og høyrer til Jezreeldalen regionale kommune. I 2012 hadde han eit folketal på 927.

Landsbyen vart grunnlagd som ein moshav i 1980. Han vart omgjort til ein fellesbusetnad i 1986, men høyrer framleis til Moshavrørsla. 

## Kjelder

**Denne artikkelen bygger på «[[:en:Alon HaGalil|Alon HaGalil]]» frå ,  den 27. februar 2015.* 
*** oppgav desse kjeldene:*

## Bakgrunnsstoff
*Offisiell nettstad
Balfouria

**Balfouria** (hebraisk בַּלפוּרְיָה) er ein moshav nord i Israel, sør for Nasaret. Han ligg nær Afula og høyrer til Jezreeldalen regionale kommune. I 2006 hadde han eit folketal på 312.

## Historie
Dei første nybyggjarane samla seg i 1919 og byrja opplæring for å kunne starte eit jordbrukssamfunn. Det vart kjøpt eit landområde med hjelp av American Zion Commonwealth og Keren Hayesod skaffa utstyr. Moshaven vart grunnlagd i 1922, som den tredje i Palestina, og vart kalla opp etter Arthur Balfour, som skreiv Balfour-erklæringa, som var open for planane til sionistane om å danne ein jødisk «nasjonalheim». I følgje Jewish National Fund i 1949 var Balfouria den første landsbyen som vart grunnlagd i Palestina etter Balfour-erklæringa.

Grunnleggjarane fekk med seg tidlegare kibbutz-medlemmar, og fleire frå Merhavia fellesbusetnad, i tillegg til mange nybyggjarar frå Petah Tikva.  Husa og låvane vart betalte av the Commonwealth og var av betong med spontak, og nybyggjarane i Balfouria vart derfor kalla «millionærane». Lord Balfour vitja moshaven i 1925.

I 1939 vart landområdet til moshaven overført til Jewish National Fund. I 1934 var nybyggjarane ferdig med å grave ein ny brunn som gav betre vilkår for jordbruket i området.

## Kjelder

**Denne artikkelen bygger på «[[:en:Balfouria|Balfouria]]» frå ,  den 27. februar 2015.* 
*** oppgav desse kjeldene:*
Beit She'arim

**Beit She'arim** (hebraisk בֵּית שְׁעָרִים, tyder 'Porthuset') er ein moshav nord i Israel. Han ligg i Galilea nær Ramat Yishai og høyrer til Jezreeldalen regionale kommune. I 2006 hadde han eit folketal på 528.

I 1920-åra organiserte Luise Lea Zaloscer og syster hennar Klara Barmaper kjøpet av landområdet for den planlagde moshaven på vegner av JNF i Jugoslavia. I 1926 slo ei gruppe emigrantar frå Jugoslavia seg ned på staden og grunnla ein moshav, og namngav han etter den antikke byen Beit She'arim. Ruinane av denne byen ligg i det som i dag er ein nasjonalpark. På grunn av økonomiske vanskar flytta dei fleste nybyggjarane i 1930-åra, og i 1936 vart moshaven grunnlagd på ny av medlemmar frå HaNoar HaOved VeHaLomed, emigrantar frå Jugoslavia og Aust-Europa.

## Kjelder

**Denne artikkelen bygger på «[[:en:Beit She&#39;arim|Beit She&#39;arim]]» frå ,  den 27. februar 2015.* 
*** oppgav desse kjeldene:*
Beit Zeid

**Beit Zaid** (hebraisk בֵּית זַיְד eller  tyder huset til Zaid) er ein moshav nord i Israel. Han ligg nær Kiryat Tiv'on og høyrer til Jezreeldalen regionale kommune. I 2006 hadde han eit folketal på 220.

Området vart først busett i 1926 av Alexander Zaïd, ein av grunnleggjarane av Hashomer, kona hans og fire barn. I 1940 vart ein ny kibbutz, Giv'ot Zaid (kalla opp etter Zaïd) grunnlagd nord for den tidlegare heimen til Zaïd (han vart drepen i 1938) av fleire medlemmar av familien til Zaïd. Denne kollapsa i 1950. I 1951 vart dei tidlegare innbyggjarane i Giv'ot Zaid flytta til staden busett av familien hans, og dei grunnla Beit Zaid.

## Kjelder

**Denne artikkelen bygger på «[[:en:Beit Zeid|Beit Zeid]]» frå ,  den 27. februar 2015.* 
*** oppgav desse kjeldene:*